**Likumprojekta "Grozījumi Uzturlīdzekļu garantiju fonda likumā" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2017. gada 8. septembra sēdes protokola Nr. 44 1. § 9. un 10. punktā pielemtais:  "9. Atbalstīt priekšlikumu paredzēt pakāpenisku uzturlīdzekļu izmaksas palielinājumu saistībā ar minimālās algas paaugstināšanu, nosakot minimālos uzturlīdzekļus saskaņā ar informatīvajā ziņojumā noteikto, un attiecīgi samazināt dotāciju no vispārējiem ieņēmumiem un izdevumus sociālajiem pabalstiem Tieslietu ministrijas budžeta apakšprogrammā 03.08.00 "Uzturlīdzekļu garantiju fonds" 2018. gadā 3 725 967 EUR apmērā un 2019. gadā 1 952 011 EUR apmērā.  10. Tieslietu ministrijai sagatavot grozījumus Uzturlīdzekļu garantiju fonda likumā atbilstoši šī protokollēmuma 9. punktā noteiktajam, un tieslietu ministram likumprojektu iesniegt izskatīšanai Ministru kabineta sēdē likumprojekta "Par valsts budžetu 2018. gadam" pavadošo likumprojektu paketē." |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā Ministru kabineta 2017. gada 8. septembra sēdes protokollēmuma 9. un 10. punktu, no Uzturlīdzekļu garantiju fonda (turpmāk – Fonds) izmaksājamo uzturlīdzekļu apmērs 2018. gadā un 2019. gadā ir samazināms, lai spētu nodrošināt valsts garantētos uzturlīdzekļus visiem bērniem, kuriem tie saskaņā ar Uzturlīdzekļu garantiju fonda likumu (turpmāk -Likums) pienākas. Līdz ar to Likuma pārejas noteikumi papildināmi ar 8. un 9. punktu, nosakot, ka:  1) laika periodā no 2018. gada 1. janvāra līdz 2018. gada 31. decembrim uzturlīdzekļus no Fonda līdzekļiem uzsāktajās uzturlīdzekļu izmaksas lietās un lietās, kas uzsāktas pēc 2018. gada 1. janvāra, izmaksā šādā apmērā: par katru bērnu no viņa piedzimšanas līdz 7 gadu vecuma sasniegšanai – 23 % apmērā no Ministru kabineta noteiktās minimālās mēneša darba algas, par katru bērnu no 7 gadu vecuma sasniegšanas līdz 18 gadu vecumam un par katru pilngadīgu personu no 18 līdz 21 gadu vecumam 27,5 % apmērā no Ministru kabineta noteiktās minimālās mēneša darba algas, bet ne vairāk par tiesas nolēmumā vai vienošanās par uzturlīdzekļiem noteikto, kā arī nepārsniedzot apmēru, ko noteicis Ministru kabinets atbilstoši [Civillikuma](https://likumi.lv/ta/id/225418-civillikums) [179. panta](https://likumi.lv/ta/id/225418-civillikums#p179) piektajai daļai.;  2) laika periodā no 2019. gada 1. janvāra līdz 2019. gada 31. decembrim uzturlīdzekļus no Fonda līdzekļiem uzsāktajās uzturlīdzekļu izmaksas lietās un lietās, kas uzsāktas pēc 2019. gada 1. janvāra, izmaksā šādā apmērā: par katru bērnu no viņa piedzimšanas līdz 7 gadu vecuma sasniegšanai – 24 % apmērā no Ministru kabineta noteiktās minimālās mēneša darba algas, par katru bērnu no 7 gadu vecuma sasniegšanas līdz 18 gadu vecumam un par katru pilngadīgu personu no 18 līdz 21 gadu vecumam 28,5 % apmērā no Ministru kabineta noteiktās minimālās mēneša darba algas, bet ne vairāk par tiesas nolēmumā vai vienošanās par uzturlīdzekļiem noteikto, kā arī nepārsniedzot apmēru, ko noteicis Ministru kabinets atbilstoši [Civillikuma](https://likumi.lv/ta/id/225418-civillikums) [179. panta](https://likumi.lv/ta/id/225418-civillikums#p179) piektajai daļai.  Savukārt sākot no 2020. gada uzturlīdzekļi no Fonda tiks izmaksāti tādā apmērā, kādu, pamatojoties uz [Civillikuma](https://likumi.lv/ta/id/225418-civillikums) [179. panta](https://likumi.lv/ta/id/225418-civillikums#p179) piekto daļu, noteicis Ministru kabinets, kāds attiecīgi šobrīd paredzēts Likumā.  Ņemot vērā, ka minimālā mēneša darba alga 2018. gadā tiks paaugstināta līdz 430 *euro,* bērniem un pilngadīgām personām, kuras turpina iegūt izglītību Latvijas Republikā, izmaksājamais uzturlīdzekļu apmērs no Fonda netiks samazināts, bet tiks nodrošināts izmaksājamo uzturlīdzekļu apmēra mērens pieaugums.  Saeima norādījusi, ka bērna nodrošināšana ar uzturlīdzekļiem Ministru kabineta noteiktajā minimālajā apmērā visupirms ir vecāku pienākums, un nekādi apstākļi nevar atbrīvot vecākus no pienākuma dot uzturu savam bērnam. Valsts noteiktajai papildu garantijai, proti, Fondam, ir tikai sekundāra loma. Šī papildu garantija ir atkarīga no valsts ekonomiskajām iespējām un tiek izmantota tikai īpašos gadījumos. Tā arī neatceļ vecāku pienākumu, kas noteikts Civillikuma 179. pantā, proti, pienākumu uzturēt savu bērnu. Valstij ir rīcības brīvība noteikt Fonda līdzekļu izlietojumu uzturlīdzekļu izmaksai. Tādējādi tiek nodrošināta valsts rīcībā esošo ierobežoto finanšu resursu izmantošana tādā veidā, lai no tiem labumu gūtu pēc iespējas vairāk cilvēku *(Latvijas Republikas Satversmes tiesas 2011. gada 10. janvāra spriedums lietā Nr. 2010-18-01)*.  Latvijas Republikas Satversmes tiesa savukārt norādījusi, ka Latvijas Republikas Satversmes (turpmāk – Satversme) 109. pants neparedz, bet arī neliedz valstī izveidot Fondu, kuram atvēlētie valsts pamatbudžeta līdzekļi tiktu piešķirti bērnu nodrošināšanai ar uzturlīdzekļiem**.** Tā kā tiesības uz sociālo nodrošinājumu ir personas sociālās tiesības, valstij ir rīcības brīvība to metožu un mehānismu izvēlē, ar kādiem šīs tiesības īstenojamas *(sk., piemēram, Satversmes tiesas 2001. gada 13. marta sprieduma lietā Nr. 2000-08-0109 secinājumu daļas pirmo rindkopu).* Likumdevējs, izvērtējot valsts ekonomiskās iespējas un citus apstākļus, var izmantot savu rīcības brīvību un veidot sociālās drošības sistēmu, nosakot tās darbības vispārējos principus, līdzekļu iemaksāšanas, administrēšanas, pārvaldīšanas un izmaksāšanas noteikumus *(sk., piemēram, Satversmes tiesas 2010. gada 1. decembra sprieduma lietā Nr. 2010-21-01 15. punktu)*. Tā kā Fonda līdzekļi neveidojas no sociālajām iemaksām, bet gan no valsts pamatbudžeta līdzekļiem, kas piešķirti Uzturlīdzekļu garantiju fonda likumā noteikto mērķu sasniegšanai, likumdevējs bauda plašu rīcības brīvību, nosakot, kādā veidā tiek nodrošinātas Satversmes 109. pantā noteiktās personu tiesības. Līdz ar to likumdevējam ir rīcības brīvība ne vien reglamentēt kārtību, bet arī noteikt apmēru, kādā izmaksājami uzturlīdzekļi no Fonda (*Latvijas Republikas Satversmes tiesas 2011. gada 10. janvāra spriedums lietā Nr. 2010-18-01*).  Ņemot vērā minēto, likumprojektā "Grozījumi Uzturlīdzekļu garantiju fonda likumā" (turpmāk – Likumprojekts) paredzētais regulējums attiecībā uz uzturlīdzekļu apmēra samazināšanu 2018. un 2019. gadā, nav pretrunā ar Satversmi.  Likuma 13. panta otrā daļa šobrīd noteic, ka uzturlīdzekļus bērnam Uzturlīdzekļu garantiju fonda administrācija (turpmāk – Fonda administrācija) izmaksā tādā apmērā, kādu, pamatojoties uz [Civillikuma](https://likumi.lv/ta/id/225418-civillikums) [179. panta](https://likumi.lv/ta/id/225418-civillikums#p179) piekto daļu, noteicis Ministru kabinets, bet ne lielākā par to apmēru, kādu paredz tiesas nolēmums vai vienošanās par uzturlīdzekļiem.  Ministru kabineta 2013. gada 15. janvāra noteikumu Nr. 37 "Noteikumi par minimālo uzturlīdzekļu apmēru" (turpmāk – Noteikumi) 2. punkts noteic, ka katra vecāka pienākums ir katru mēnesi nodrošināt saviem bērniem minimālos uzturlīdzekļus šādā apmērā:  2.1. katram bērnam no viņa piedzimšanas līdz 7 gadu vecuma sasniegšanai – 25 % apmērā no Ministru kabineta noteiktās minimālās mēneša darba algas;  2.2. katram bērnam no 7 gadu vecuma sasniegšanas līdz 18 gadu vecuma sasniegšanai – 30 % apmērā no Ministru kabineta noteiktās minimālās mēneša darba algas.  No Noteikumiem redzams, ka bērniem pēc 7 gadu vecuma minimālais uzturlīdzekļu apmērs noteikts 30 % apmērā no Ministru kabineta noteiktās minimālās mēneša darba algas. Ņemot vērā minētajās normās noteikto, no Fonda izmaksājamo uzturlīdzekļu apmērs pēc pilngadības sasniegšanas tika paredzēts tādā apmērā, kā tas noteikts bērniem no 7 līdz 18 gadu vecumam.  Ņemot vērā, ka tiek paredzēts pārejas periods, kurā uzturlīdzekļi no Fonda tiks noteikti mazākā apmērā, kā Noteikumos, lai precizētu uzturlīdzekļu apmēru, kāds tiek izmaksāts pilngadīgām personām no 18 līdz 21 gadu vecuma, nepieciešams papildināt Likuma 13. panta trešo daļu, paredzot, ka uzturlīdzekļus pilngadīgai personai Fonda administrācija izmaksā tādā apmērā, kādu, pamatojoties uz [Civillikuma](https://likumi.lv/ta/id/225418-civillikums) [179. panta](https://likumi.lv/ta/id/225418-civillikums#p179) piekto daļu, noteicis Ministru kabinets bērniem no 7 līdz 18 gadu vecumam, bet ne lielākā par to apmēru, kādu paredz tiesas nolēmums vai vienošanās par uzturlīdzekļiem. |
| 3. | Projekta izstrādē iesaistītās institūcijas | Tieslietu ministrija (Fonda administrācija). |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kas saņem un vēlas saņemt uzturlīdzekļus no Fonda. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017. gads** | | Turpmākie trīs gadi (*euro*) | | |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2017) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 38 150 531 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 38 150 531 | 0 | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 39 650 531 | 0 | 1 707 633 | 3 481 589 | 0 |
| 2.1. valsts pamatbudžets | 39 650 531 | 0 | 1 707 633 | 3 481 589 | 0 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | -1 500 000 | 0 | - 1 707 633 | -3 481 589 | 0 |
| 3.1. valsts pamatbudžets | -1 500 000 | 0 | - 1 707 633 | -3 481 589 | 0 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  | - 1 707 633 | -3 481 589 | 0 |
| 5.1. valsts pamatbudžets |  | - 1 707 633 | -3 481 589 | 0 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 2018. gadā uzturlīdzekļu izmaksām papildus nepieciešamā finansējuma aprēķins, minimālajai algai palielinoties, līdz 430*euro*   |  |  |  |  |  |  |  |  | | --- | --- | --- | --- | --- | --- | --- | --- | | Bērnu vecuma grupa | Plānotais vidējais bērnu skaits mēnesī | Esošais uzturlīdzekļu apmērs (minimālā alga 380 *euro*) | | Plānotais uzturlīdzekļu apmērs (minimālā alga 430 *euro*) | | Uztur-līdzekļu apmēra pieaugums | Kopā papildus nepieciešamais finansējums gadā, *euro* | | Uztur-  līdzekļu apmērs % no minimālās algas | Uztur-līdzekļu apmērs,  *euro* | Uztur-līdzekļu apmērs % no minimālās algas | Uztur-līdzekļu apmērs, *euro* | | No dzimšanas līdz 7 gadiem | 10 880 | 25% | 95 | 23% | 98,90 | 3,90 | 509 184 | | No 7 gadiem līdz 21 gadam | 23 499 | 30% | 114 | 27,50% | 118,25 | 4,25 | 1 198 449 | |  | | | | | | **KOPĀ** | **1 707 633** |   2019. gadā uzturlīdzekļu izmaksām papildus nepieciešamā finansējuma aprēķins, minimālajai algai palielinoties, līdz 430 *euro*   |  |  |  |  |  |  |  |  | | --- | --- | --- | --- | --- | --- | --- | --- | | Bērnu vecuma grupa | Plānotais vidējais bērnu skaits mēnesī | Esošais uzturlīdzekļu apmērs (minimālā alga 380 *euro*) | | Plānotais uzturlīdzekļu apmērs (minimālā alga 430 *euro*) | | Uztur-līdzekļu apmēra pieaugums | Kopā papildus nepieciešamais finansējums gadā, *euro* | | Uztur-  līdzekļu apmērs % no minimālās algas | Uztur-līdzekļu apmērs,  *euro* | Uztur-līdzekļu apmērs % no minimālās algas | Uztur-līdzekļu apmērs, *euro* | | No dzimšanas līdz 7 gadiem | 10 880 | 25% | 95 | 24% | 103,20 | 8,20 | 1 070 592 | | No 7 gadiem līdz 21 gadam | 23 499 | 30% | 114 | 28,50% | 122,55 | 8,55 | 2 410 997 | |  | | | | | | **KOPĀ** | **3 481 589** | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Saskaņā ar Ministru kabineta 2017. gada 22. augusta sēdes protokola Nr. 40 43. § uzturlīdzekļu izmaksai bērniem saistībā ar minimālās algas palielināšanu līdz 430 *euro* ar 2018. gada 1. janvāripalielināti izdevumi 5 433 600 *euro* apmērā.  Atbilstoši Ministru kabineta 2017. gada 8. septembra sēdes protokola Nr. 44 1. §  9. punktam samazināta dotācija no vispārējiem ieņēmumiem un izdevumi sociālajiem pabalstiem Tieslietu ministrijas budžeta apakšprogrammā 03.08.00 "Uzturlīdzekļu garantiju fonds" 2018. gadā 3 725 967 *euro* apmērā un 2019. gadā 1 952 011 *euro* apmērā, līdz ar to Tieslietu ministrijas budžeta apakšprogrammā 03.08.00 "Uzturlīdzekļu garantiju fonds" paredzēts papildus finansējums 2018. gadā 1 707 633 *euro* apmērā un 2019. gadā 3 481 589 *euro* apmērā un 2020.gadā 5 433 600 *euro* apmērā.  Atbilstoši likumprojektā paredzētajam un ņemot vērā uzturlīdzekļu saņēmēju skaita izmaiņas Tieslietu ministrijas budžeta apakšprogrammā 03.08.00 "Uzturlīdzekļu garantiju fonds" kopā plānoti izdevumi 2018. gadā 47 811 854 *euro* apmērā 2019. gadā 46 454 686 *euro* apmērā un 2020. gadā 48 406 697 *euro* apmērā. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Tā kā minimālā mēneša darba alga tiks palielināta, neskatoties uz budžeta samazinājumu, tiks nodrošināts mērens uzturlīdzekļa apmēra pieaugums, līdz ar to sabiedrības tiesības un pienākumi netiks mainīti. Ņemot vērā minēto, kā arī ņemot vērā Likumprojekta steidzamību, sabiedrības līdzdalības aktivitātes netika nodrošinātas. |
| 2. | Sabiedrības līdzdalība projekta izstrādē | Likumprojekts šo jomu neskar. |
| 3. | Sabiedrības līdzdalības rezultāti | Likumprojekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Fonda administrācija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks veidotas, esošās institūcijas netiks likvidētas vai reorganizētas. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Šube 67036838

Sindija.Šube@tm.gov.lv